Z A P I S N I K

1. konstituirajuće sjednice Vijeća Mjesnog odbora Vrbani, održane 25. lipnja 2021.


Sjednica se održava u velikoj dvorani u Područnom uredu Trešnjevka, Park Stara Trešnjevka 2, dvorana 314, s početkom u 17:00 sati.

Sukladno članku 50. stavku 2. Odluke o izborima članova vijeća gradskih četvrti i članova vijeća mjesnih odbora, po ovlaštenju pročelnice Gradskog ureda za mjesnu samoupravu, sjednicom predsjedava Marijana Hrestak voditeljica Područnog odsjeka Trešnjevka-jug.
Nakon intoniranja himne Republike Hrvatske i kraćeg pozdravnog govora predsjedateljica konstatira nazočnost 9 od 9 članova Vijeća i otvara konstituirajuću sjednicu Vijeća Mjesnog odbora Vrbani.
NAZOČNI IZABRANI ČLANOVI VIJEĆA:

Lovro Hrust, Nikola Kos, Ivan Kranjc, Davor Laura, Borna Lozo, Dominik Nizić, Milan Radulović, Antonija Skender, Tomislav Spahić

OSTALI NAZOČNI:


- Marijana Hrestak, voditeljica Područnoga odsjeka Trešnjevka-jug


- Zvonimir Mikša, stručni referent u Gradskom uredu za mjesnu samoupravu

- Anton Ljevar, stručni referenti u Gradskom uredu za mjesnu samoupravu

            - Afan Mehmedović, viši stručni referent u Gradskom uredu za mjesnu samoupravu

            - Božidarka Ciglar, viša stručna suradnica u Gradskom uredu za mjesnu samoupravu

Na prijedlog predsjedateljice Vijeće bez rasprave, jednoglasno, utvrđuje

DNEVNI RED

1. Osnivanje i izbor Mandatnog povjerenstva

2. Izvješće Mandatnog povjerenstva o provedenim izborima za članove Vijeća
Mjesnog odbora Vrbani
3. Polaganje prisege članova Vijeća

4. Izbor predsjednika Vijeća
5. Izbor potpredsjednika Vijeća

6. Pitanja i prijedlozi
Predsjedateljica pojašnjava da je u članku 50. stavku 3. Odluke o izborima članova vijeća gradskih četvrti i članova vijeća mjesnih odbora propisano je da konstituirajućom sjednicom do izbora predsjednika vijeća predsjedava prvi izabrani član s kandidacijske liste koja je dobila najviše glasova. 

Na temelju uvida u službene rezultate izbora članova Vijeća Mjesnog odbora Vrbani konstatiram da je najviše glasova dobila kandidacijska lista: MOŽEMO! – POLITIČKA PLATFORMA – ZAGREB JE NAŠ! – NOVA LJEVICA – ZELENA ALTERANTIVA – ODRŽIVI RAZVOJ HRVATSKE – ZA GRAD te da je prva izabrana članica Vijeća na toj listi gospođa Daniela Širinić. 

Budući da prva izabrana članica Vijeća stavlja svoj mandat u mirovanje, sjednicu će do izbora predsjednika Vijeća voditi drugi član Vijeća izabran na istoj kandidacijskoj listi: : Borna Lozo. 

Sjednicom nastavlja predsjedati izabrani član Vijeća Borna Lozo.

Ad 1. Osnivanje i izbor Mandatnog povjerenstva
Predsjedatelj predlaže donošenje zaključka o osnivanju i o izboru članova Mandatnog povjerenstva Vijeća te otvara raspravu.

Bez rasprave, Vijeće jednoglasno, donosi

Z A K LJ U Č A K

o osnivanju i izboru članova Mandatnog povjerenstva


1. Osniva  se Mandatno povjerenstvo Vijeća Mjesnog odbora Vrbani (u nastavku teksta: Vijeće).

2. Zadaće Mandatnog povjerenstva  su:

- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata izabranim članovima  i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;

- podnositi izvješća o tome da su ispunjeni uvjeti za prestanak mandata članu Vijeća u slučajevima utvrđenim Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;

- podnositi izvješća o tome da su ispunjeni uvjeti za početak mandata zamjeniku člana Vijeća.


3. U Mandatno povjerenstvo biraju se:


za predsjednika: Nikola Kos;


za članove:        1. Milan Radulović  i




   2. Tomislav Spahić.
Predsjedatelj poziva Mandatno povjerenstvo da pripremi izvješće o provedenim izborima i prijedlog zaključka o verifikaciji mandata članovima Vijeća. 
Predsjedatelj predlaže 10 minutnu stanku te Vijeće nastavlja s radom u 17:15.

Ad 2. Izvješće Mandatnog povjerenstva o provedenim izborima za članove Vijeća Mjesnog odbora Vrbani s prijedlogom za verifikaciju mandata članovima Vijeća 
Članovima Vijeća podijeljeno je Izvješće.
Predsjednik Mandatnog povjerenstva podnosi izvješće o provedenim izborima za članove Vijeća Gradske četvrti Trešnjevka - jug s prijedlogom za verifikaciju mandata članovima Vijeća. (Potpisano izvješće prilaže se ovom zapisniku.) 

Predsjedatelj otvara raspravu.


Bez rasprave Vijeće jednoglasno, donosi

Z A K LJ U Č A K

o Izvješću Mandatnog povjerenstva

           I. Prima se na znanje Izvješće Mandatnog povjerenstva i verificiraju se mandati sljedećim članovima/ članicama Vijeća Mjesnog odbora Vrbani:


1. LOVRO HRUST
MOŽEMO!, ZAGREB JE NAŠ!, NL, Zelena alternativa –  OraH, ZA GRAD       

2. NIKOLA KOS 
MOŽEMO!, ZAGREB JE NAŠ!, NL, Zelena alternativa - ORaH, ZA GRAD

3. IVAN KRANJC

DP,  ZELENA LISTA

4. DAVOR LAURA

HDZ, HSLS, HSU

5. BORNA LOZO
MOŽEMO!, ZAGREB JE NAŠ!, NL, Zelena alternativa –  OraH, ZA GRAD       

6. DOMINIK NIZIĆ
MOŽEMO!, ZAGREB JE NAŠ!, NL, Zelena alternativa - ORaH, ZA GRAD

7. MILAN RADULOVIĆ
SDP

8. ANTONIJA SKENDER
MOŽEMO!, ZAGREB JE NAŠ!, NL, Zelena alternativa - ORaH, ZA GRAD

9. TOMISLAV SPAHIĆ
HDZ, HSLS, HSU


II. Ovaj će se Zaključak dostaviti Gradskom uredu za mjesnu samoupravu, Ulica grada Vukovara 56a.

Ad 3. Polaganje prisege članova Vijeća

Predsjedatelj čita tekst prisege i poimence proziva članove Vijeća kojima su verificirani mandati, a članovi izgovaraju riječ „PRISEŽEM“.

/Potpisani tekstovi prisege članova Vijeća prilažu se spisu./

Ad 4. Izbor predsjednika Vijeća

Predsjedatelj obavještava članove Vijeća da je u skladu s Poslovnikom Vijeća podnesen jedan prijedlog za izbor predsjednika Vijeća.
Prijedlog da se za predsjednika izabere Borna Lozo podnijeli su članovi: Antonija Skender, Nikola Kos i Lovro Hrust /Prijedlog se prilaže spisu./
Predsjedatelj otvara raspravu.


Budući da nitko ne traži riječ, predsjedatelj poziva izabrane članove Vijeća da se o prijedlogu izjasne dizanjem ruke.

Za kandidata Bornu Lozo glasovalo je 6 članova Vijeća, a 3 člana Vijeća su suzdržana.


Predsjedatelj utvrđuje da je Borna Lozo dobio većinu glasova svih članova Vijeća i konstatira da Vijeće donosi
Z A K LJ U Č A K

o izboru predsjednika Vijeća Mjesnog odbora Vrbani


1. Za predsjednika Vijeća Mjesnog odbora Vrbani izabran je Borna Lozo.

        
2. Ovaj će zaključak biti objavljen na oglasnoj ploči u sjedištu Mjesnog odbora.


Predsjednik zahvaljuje članovima Vijeća na ukazanom povjerenju i nastavlja predsjedati.
Ad 5. Izbor potpredsjednika Vijeća

Predsjednik obavještava članove Vijeća da je u skladu s Poslovnikom Vijeća podnesen jedan prijedlog za izbor potpredsjednika Vijeća.
Prijedlog da se za potpredsjednicu izabere Antonija Skender podnijeli su članovi: Nikola Kos, Borna Lozo i Lovro Hrust. / Prijedlog se prilaže spisu./
Predsjednik otvara raspravu.


Budući da nitko ne traži riječ, predsjednik poziva izabrane članove Vijeća da se o prijedlogu izjasne dizanjem ruke. 


Za kandidatkinju Antoniju Skender glasovalo je 6 članova Vijeća, a 3 člana Vijeća su suzdržana.


Predsjednik utvrđuje da Antonija Skender dobila većinu glasova svih članova Vijeća i konstatira da Vijeće donosi
Z A K LJ U Č A K

o izboru potpredsjednice Vijeća Mjesnog odbora Vrbani 


1. Za potpredsjednicu Vijeća Mjesnog odbora Vrbani izabrana je Antonija Skender.


2. Ovaj zaključak bit će objavljen na oglasnoj ploči u sjedištu Mjesnog odbora.

Potpredsjednica zahvaljuje članovima Vijeća na ukazanom joj povjerenju.
Ad 6. Pitanja i prijedlozi

Predsjednik Vijeća upućuje članove Vijeća da predaju popunjene upitnike o osobnim podacima, izjave i potpisane prisege djelatnicima Gradskog ureda za mjesnu samoupravu.

Predsjednik Vijeća obavještava članove Vijeća o terminu sljedeće sjednice.
Budući da nitko od članova ne traži riječ, predsjednik konstatira se da je dnevni red iscrpljen i zaključuje konstituirajuću sjednicu.
Dovršeno u 17:30 sati.

KLASA: 026-02/21-002/834

URBROJ: 251-06-11-1506-21-13

Zagreb, 25. lipnja 2021.

         Predsjednik
Zvonimir Mikša





Vijeća Mjesnog odbora

   Vrbani
                                                                                                                                  Borna Lozo, v. r.
